Lav et referat af nedenstående tekst:

Tekst:
Regeringen har fredag indgået en aftale med Folketingets partier om en vækstplan for dansk turisme. Fremover skal det blandt andet være muligt at bygge indenfor strandbeskyttelseslinjen eller kystzonen. - Vi ved fra svenske og norske forsøg, at det kan lade sig gøre at opføre nye anlæg ved kysterne, uden at det går ud over naturoplevelsen. Nu prøver vi det i Danmark, siger miljøminister Kirsten Brosbøl (Soc.dem.) i en pressemeddelelse. Grunden til, at man bløder op på reglen er, at antallet af overnatninger i dansk kyst- og naturturisme faldet med 27,5 procent i løbet af bare 10 år. Erhvervs- og vækstministeren glæder sig derfor over, at der nu blive gjort en indsats på området. - Det er en god aftale for dansk turisme, og jeg glæder mig over den brede politiske opbakning til vækstplanen, siger Henrik Sass Larsen (Soc.dem.). - Vi inviterer derfor kommuner, hvor der er et stort potentiale, til at komme med bud på, hvad man kan gøre i netop deres område. Forslagene skal være gennemarbejdede, ambitiøse og tilpasset naturen, for i sidste ende er det den, mange turister kommer for at opleve, siger Kirsten Brosbøl om det videre arbejde. Aftalen kan få stor betydning i Nordjylland, hvor flere kommuner formentlig vil se på mulighederne for at få dispensation. Der er i første omgang tale om en forsøgsordning, som ventes at træde i kraft fra årsskiftet.

Referat:
Antallet af turister ved det danske kyster er faldet markant de seneste år, men den udvikling skal en ny aftale være med til at vende.